ใบตองแห้ง: ระบอบตู่ระบอบแม้ว
ยิ่งใกล้เลือกตั้ง ก็ยิ่งปลุกกระแสเกลียดชังทักษิณ โดยเฉพาะเมื่อทักษิณให้สัมภาษณ์ว่า ถ้าพรรคฝ่ายประชาธิปไตยได้เกิน 300 เสียง รัฐบาลทหารก็จะไม่สามารถสืบทอดอำนาจได้เท่านั้น ก็แค้นคั่งจะให้สั่ง กกต.ยุบพรรคเพื่อไทย ยุบหมดเลยไหม พรรคไหนประกาศไม่เอาคสช.สืบทอดอำนาจ ถือเป็นภัยความมั่นคงของชาติพวกที่เคยยึดทำเนียบยึดสนามบินปิดเมืองขัดขวางเลือกตั้ง ออกบัตรเชิญรัฐประหาร 2 ครั้ง ก็ออกมาแหกปาก ทักษิณไม่ใช่ประชาธิปไตย เคยใช้อำนาจในทางที่ผิด ฯลฯ เออ มีใครคิดว่าทักษิณเป็นทรูโด หรือโอบามา? แต่เทียบกับการเอาปืนรถถังยึดอำนาจ ปิดกั้นสิทธิเสรีภาพ บังคับประชาชนให้ทำตามคำสั่ง อะไรเลวร้ายกว่ากันเห็น ๆทั้งหมดก็เป็นแค่การปลุกผี ในสังคมโง่เขลา ยิ่งอยู่ใต้เผด็จการนาน ๆ ยิ่งโง่ลง ยิ่งรับข่าวสารผ่านสื่อสังคมออนไลน์ยิ่งเบาปัญญา เอาแต่ดราม่าฟูมฟาย ปลุกความเกลียดชังทักษิณ เพื่อให้ยอมรับการสืบทอดอำนาจอย่างหนา ๆ ได้ยินคำขู่รัฐประหาร ยังบอกว่าเป็นคำเตือนด้วยความหวังดี ฉะนั้นทุกคนต้องทำตัวดี ๆ อย่าให้ทหารท่านไม่พอใจภายใต้รัฐธรรมนูญ 2560 ทักษิณไม่มีทางกลับมาครองอำนาจได้ เพราะพรรคเพื่อไทยไม่มีทางใหญ่กว่าพรรค ส.ว. 250 เสียง แต่นั่นกลับทำให้คนชั้นกลางสมองกลวงดีอกดีใจ ดีแล้วไง ความไม่เป็นประชาธิปไตยช่วยให้สกัดทักษิณได้ รัฐประหารไม่เสียของ ไม่ต้องเป็นประชาธิปไตยไปเลยดีที่สุด เพราะเลือกตั้งทีไรแพ้ทักษิณทุกที ยุบพรรคก็ทำอะไรไม่ได้ ต้องตั้ง ส.ว.มาเลือกกันเองดื้อ ๆ อย่างนี้ แล้วบอกว่าเป็นกติกาการปลุกผีทักษิณ มึนชาคนเกลียดชังให้ยอมรับการสืบทอดอำนาจ แบบไม่เอานายกฯ คนนอก แต่ถ้าหัวหน้า คสช.เป็น 1 ใน 3 แคนดิเดทนายกฯ ของพรรคการเมืองไม่เห็นเป็นไร ถือเป็นความชอบธรรม พรรคประชาธิปัตย์ยังยอมรับยิ่งไปกว่านั้น ยังทำให้คนหน้ามืดเห็นแต่ ระบอบทักษิณ ไม่เห็น ระบอบประยุทธ์ ซึ่งสี่ปีผ่านไป ได้สถาปนาระบอบทหารและราชการเป็นใหญ่ ผนึก ทุนนิยมประชารัฐ ครอบงำประเทศไทย ประชาชนต้องอยู่ในวินัย เชื่อฟังข้าราชการ ทหาร ตำรวจ ภายใต้กฎระเบียบที่ปั๊มออกมามากมาย พร้อมกับสร้างภาพข้าราชการดี เก่ง เข้มแข็ง บังคับใช้กฎหมายรุนแรง ประชาชนโต้แย้งไม่ได้ ไม่ว่าทำเกินเหตุหรือมีเลศนัย ราชการถูกเสมอซึ่งว่าโดยปรากฏการณ์ คนจำนวนมากก็ไม่ชอบรัฐทหารราชการเป็นใหญ่ เช่นที่ฮือต้านกฎหมายความมั่นคงไซเบอร์ ขึ้นทะเบียนหมาแมว ค่าปรับใบขับขี่ ฯลฯ รวมทั้งไม่พอใจภาพที่รัฐกับกลุ่มทุนผนึกกันแนบแน่น แต่ไม่ยักสำนึกว่านี่คือระบอบที่ คสช.สถาปนาขึ้น ซึ่งถ้าสืบทอดอำนาจได้ ก็จะยิ่งเข้มแข็งไปยาว ๆ กระทั่งสิ่งที่คนเคยคัดค้านเป็นผลในยุคนี้ ก็อาจคัดค้านไม่ได้ เช่นกฎหมายความมั่นคงไซเบอร์ ถ้าผ่าน 3 วาระ ก็อ้างได้ว่ามีเสียงข้างมากในสภาสิ่งที่ทักษิณพูด ถ้าลบหน้าทักษิณออกไป ถ้าเป็นนักวิชาการนกหวีดกลับใจ เรียกร้องให้พรรคการเมืองผนึกกัน อย่ายอมให้สืบทอดอำนาจ ไม่ให้ตั้งรัฐบาลสำเร็จ บังคับให้ ติดกับ จนกว่าจะแก้ไขรัฐธรรมนูญ เอาอำนาจแต่งตั้งออกไป กระจายอำนาจให้ประชาชน ฯลฯ ผู้คนอาจยอมรับก็ได้: 
ยิ่งใกล้เลือกตั้ง ก็ยิ่งปลุกกระแสเกลียดชังทักษิณ โดยเฉพาะเมื่อทักษิณให้สัมภาษณ์ว่า ถ้าพรรคฝ่ายประชาธิปไตยได้เกิน 300 เสียง รัฐบาลทหารก็จะไม่สามารถสืบทอดอำนาจได้เท่านั้น ก็แค้นคั่งจะให้สั่ง
ใบตองแห้ง,ประยุทธ์ จันทร์โอชา,ทักษิณ ชินว้ตร